|  |  |
| --- | --- |
| **NIL Hovedlaget****Styremøte** | **Dato: 02.04.2025** |
| **Tidspunkt: 19.00-21.00** |
| **Møteleder:** | Kristian Bjerke | **Referent:**  | Magnus Arnesen |
| **Møtedeltakere:**  |  Kristian Bjerke, Magnus Arnesen, Rannveig Gravås, Egil Bjerkeli, Finn Ove Søfting, Lene Håskjold, Dag Fodstad, Terje Owrehagen, Gry Stensrud, Øystein Nygård, Hilde Sletten, Kristin Gaustad.Ikke til stede: Lena Løkken Krogsveen, Knut Aasrud, Øyvind Glendrange, Linn Brunborg, Joacim Hafsås, Tone Haugen Ramstad, Åge Viken, Trond Vegard Lamøy, Lasse Paulsen.  |
| **Agenda:** | **Sak 1: Orientering fra Styreleder** **Sak 2: Orientering fra Daglig Leder****Sak 3: Status fra alle gruppene** **Sak 4: Diskusjon rundt frekvens på styremøter** **Sak 5: Halltider fra Lene****Sak 6: Informasjon fra Innebandy om utebanen på Sørli****Sak 7: NIL Sommercamp og fordeling av inntekter****Sak 8: Eventuelt** |
|  **MØTEREFERAT:** |
| **Sak nr. 1** | **Sak 1: Orientering fra Styreleder*** Introduksjon fra ny leder Kristian, som gleder seg til å fortsette på det imponerende arbeidet som har blitt gjort over tid i NIL.
* Årsmøte godt gjennomført 19.mars, med gode årsberetninger og presentasjoner fra gruppene.
* Under Kristian sin ledelse er det ønskelig at vi i enda større grad fokuserer på de frivillige i NIL, og legge til rette for de frivillige ved å gi dem gode rammebetingelser. Mye viktig aktivitet som tilrettelegges for i hverdagen.
* En «lekse» til alle: Når vi møtes på neste styremøte ønsker vi innspill på hva folk ser på som de største utfordringene i NIL per nå. Dette som grobunn for gode diskusjoner som skal bidra til at vi utvikler oss.
* Det er ønskelig at vi blir bedre kjent på tvers av gruppestyrene. Et seminar eller lignende kan bli aktuelt i løpet av 2025.
* Vi ønsker å bruke medlemsdemokratiet i NIL større grad. Altså å involvere medlemmene via undersøkelser eller lignende for å høre hva folk mener og motta innspill på hva vi kan forbedre.
 |
| **Sak nr. 2** | **Sak 2: Orientering fra Daglig Leder*** Samordnet rapportering av medlemstall i KlubbAdmin har åpnet. Jeg gjør dette for hele NIL innen fristen 30.arpil. Tallgrunnlaget er medlemstallene totalt og per gruppe, som vi mottok fra Spoortz per 31.12.24.
* 17. mars hadde vi et videomøte med Spond der alle med rollen klubbadministrator fra gruppene var invitert. Vi fikk en fin gjennomgang av det overordnede. Jeg har nå sendt ut opptaket fra møtet til alle som var invitert. Alle gruppeledere har altså fått bestemme hvem fra deres gruppe som har rollen som klubbadministrator, og dermed har fått tilsendt dette opptaket.
* Litt annen info fra Spond: - Status medlemskontingent per i dag er 1530 betalte kontingenter. Jeg fortsetter å følge opp dette.

- Jeg ser at friidrett og innebandy har benyttet funksjonen «meldinger» i Spond. Dette oppleves som en veldig fin måte å kommunisere fra Spond til alle medlemmer, da de mottar varsel når vi sender ut melding. Dere kan enkelt sortere hvem som mottar meldinger, viktig at dette opprettholdes, så vil folk motta relevant kommunikasjon fra oss. - Spoortz legges ned 1. juli. Ønske om å ta vare på noe historikk fra Spoortz, Magnus følger opp dette.* Orgbrain – «Sammen med Norges idrettsforbund tilbyr Orgbrain en styreportal til norske idrettslag. I styreportalen er det utviklet funksjonalitet som er tilpasset idrettsforbund, og som gjør det enklere for styret å håndtere sine oppgaver». - Rom for forbedret struktur i alle gruppene. Dokumenter, signatur, protokoller, vedtak og intern kommunikasjon med mer. - Jeg vil opprette egne, «lukkede rom» for alle gruppene, og legge inn alle gruppestyrene i NIL. Jeg tar kontakt med gruppelederne for å få lagt inn alle riktige personer. Gruppelederne bes om å gjøre seg kjent med Orgbrain.
* I løpet av våren ønsker jeg at vi tar en ordentlig runde på alle NIL sine anlegg og ordner nye skilt der det er nødvendig. Spesielt uteanleggene til fotball, friidrett og ski. For tennis og innebandy er det ikke samme slitasje, men si gjerne ifra dersom noe må byttes.
* Status NIL Sommercamp. 108 påmeldte per i dag. Jeg har mottatt 50-60 søknader fra ungdom om jobb under NIL Sommercamp. 25-30 ungdommer vil ansettes og alle vil motta svar i neste uke om de får jobb eller ikke. - Videre prat om NIL Sommercamp under sak 7.
 |
| **Sak nr. 3** | **Sak 3: Status fra alle gruppene*** Runde rundt bordet med aktuelt fra gruppene.
* Allidrett: - Sesongen nærmer seg slutten. - Henvendelse fra Nittedal Kommune om å ta på seg ansvar for svømmehall i helgene, da de ønsker å erstatte tilsynsvakter. Dette er aktuelt, men viktig at vi får på plass en god avtale med kommunen. - Det har vært positiv dialog med fotball om koordinering av treningstider.
* Fotball:- Ny sesong i vente, med klare og fine baner. - Noen trenerutfordringer, men det er løst nå. - Gutter 19 måtte trekke laget, grunnet for få spillere. Utfordring de kommende år med å holde på ungdom og stille juniorlag på guttesiden. - Gledelig med mye aktivitet og mange spillere på damelaget. - Ser på ny modell for fakturering av treningsavgift. For 2025 blir det to stk. som i 2024.
* Ski:- Sesongen er ferdig. I gang med å forberede neste sesong. - Jobber videre med de sakene som ble presentert på årsmøtet. - Klare for å teste ut Rubic. Dette skal bidra til å koordinere dugnad på arrangementer, med håp om bedre oversikt og flere bidrag på dugnad. Spennende å evaluere om litt tid, hvordan dette har fungert og om det er aktuelt for flere grupper.
* Friidrett:- Begynner å trene ute ordentlig i neste uke. - Dugnad på anlegget for å klargjøre til sesongstart, blant annet fjerne grus. - Sesongstart stevne søndag 27.04. Fire store stevner i 2025, og noen små. - Fakturering av treningsavgift vil bli gjort i løpet av april.
* Innebandy:- I ferd med å avslutte sesongen. - God sesong sportslig. 1 divisjon for kvinner og herrer fra høsten 2025, og NM finaler for aldersbestemt førstkommende helg. - GIF ønsker å hente mange av spillerne fra NIL. Utfordringer når de henter for mange, og helt nede i 12-års alderen.
 |
| **Sak nr. 4** | **Sak 4: Diskusjon rundt frekvens på styremøter*** Mål om å lande en fast struktur på styremøter den kommende perioden.
* Det er et ønske fra flere om at vi gjennomfører færre møter i løpet av året. De siste årene har vi møttes hver måned bortsett fra juli, altså 11 møter i året.
* Enighet om at vi med fordel han ha færre møter, men øke kvaliteten på møtene. Det innebærer. - 3 møter i halvåret, altså 6 totalt per år. - Oppmøtekrav fra alle grupper, sende nestleder ved fravær. - Bedre underlag i forkant av møtene. - Opp mot 3 timers møter når dette er nødvendig.
 |
| **Sak nr. 5** | **Sak 5: Halltider fra Lene*** Det nærmer seg fordeling av halltider for sesongen 2025/2026.
* Lene har mottatt forslag fra NIR om noen endringer. Lene følger opp dette videre med NIR og gruppene.
* Gjennomgang av enkelte endringer fra sesongen 2024/2025.
* To møter for endelig fordeling. Viktig at alle grupper sender en representant. - Klubbhuset 26.mai kl. 18-20. - Klubbhuset 4.juni kl. 18-20.
 |
| **Sak nr. 6** | **Sak 6: Informasjon fra Innebandy om utebanen på Sørli*** Underlag: «Dag vil orientere om etablering av en utebane for innebandy på Sørli. Det er gjennomført positive møter med skole og kommune. Skolen har i lengre tid ønsket seg noe mer anlegg for barna utendørs, her har man nå mulighet til å få etablert noe nytt, som kan brukes til mye mer enn bare innebandy. Alt av ballspill og ikke minst skøytebane på vinterstid».
* Dag er i dialog med kommunen om en eierskaps- og driftsavtale for banen.
* Banen vil ta ca. 10 x 20 meter av Sørli-sletta. Plassering ikke spikret enda, men sannsynligvis langs kortsiden av gymsalen på Sørli, og erstatte «hjørnet» av uteplassen som i dag brukes til fotball og lek.
* Banen kan legges is på og brukes til annen aktivitet på vinterstid.
* Kostnad totalt på rundt 1 050 000 kroner.
* Skigruppa ønsker en utbedring. Skigruppa har en egen avtale med kommunen med bruksrett på vintertid på Sørli-sletta.
* Kristian sender ut skisse over Sørli-sletta, og følger opp dette videre. I hovedsak med Dag og Gry.
 |
|  | **Sak 7: NIL Sommercamp og fordeling av inntekter*** Underlag: «Med bakgrunn i forskjellige ønsker og behov rundt sommercamper, og at noen grupper har valgt å legge egne gruppecamper til samme tidspunkt innenfor samme aldersgrupper, ønsker vi en diskusjon på fordeling av evt. inntekter fra NIL Sommercamp. Vi tar ikke en diskusjon på hvordan vi fremover skal gjennomføre sommercamper, det tar vi opp til diskusjon på nytt etter sommeren».
* Diskusjon om fordeling av inntekter. Vanskelig å diskutere dette godt uten å diskutere gjennomføringen av sommercamper. Enighet om at vi etter noen gode innspill stopper diskusjonen her, og tar den opp ved en senere anledning.
* Vi ønsker en ordentlig diskusjon i løpet av 2025 om strukturen for sommercamper i NIL, i sammenheng med fordeling av inntekter.
 |
|  | **Sak 8: Eventuelt** * Ingen saker.
 |